Amalá ai bɔ́n mə́lɔ́ ! Ebúg Ńtondôbə á dzī: bâbu bisɔ̌g ású é mam mǎyə̌m kig, báwē óyīlí ású é mam mǎbɛn, bə́ ńtɔ̄á hḿ hə ábāg mīńsə́m ai miǹsə́m. 2Bâsigi Égîptɛn təge ma sílī ngul, bâkə dzə́ŋ ényiŋ á ndá kɔ́a Farawóŋ, bâkə sobo édzidzin Égîptɛn á sí. 3Ndá kɔ́a Farawóŋ yayi mína bɔ́ dzam ósɔ́n, áswē dáán édzidzin Égîptɛn á sí, lâyi mína bɔ́ ádzō ósáma. 4Bədzóē báán bə́ ńtɔ̄á yǎ fɔ̄ɔ̄ á Tanis, bəlóman báán bə́ kə́ yǎ kwí á Hanɛs. 5Osɔ́n hīlí bákə bəgə́ ábə̄ áyɔŋ á nə̄ bɔ́ təge ai m̀fí, təge bɔ́ dzǎm ka ai dzam ziŋ, ngə́ sə̌ kig ású ósɔ́n ai anyamá. 6Abéndé ású tsíd yā Négev. Á ńnam ḿbɔ́g ai məsis, é sí é nə̄ á kə́lɛd, á ńnam émgbə́m ai ǹgál émgbə́m, á ńnǎm məkpə̌ ai ngáŋ mə̄dzâ, á wē éńgɔ̄ bákə ai akúmá dábán á bōzəle ai bəkámɛl á yób, nə́ bə́ kə fáī áyɔŋ lə́ sə́ kig ai bɔ́ ḿfī ziŋ. 7Ńkāān wásɔ̄ mína Égîptɛn, və evúndu ai evwé, ású tē māyole nyé dzwé nâ Rahab ǹkulubu etáma. 8Kələ́ hḿ, ó til dzǎm tē á mís mábán, ábām, biyɔŋ bíbɛ̄, lə́ bɔ ású mə́lú mázu, m̀bɔɔlɔ̌ yā kɔ́m yǎ kɔ́m.